**Projektas**

|  |
| --- |
| **PLUNGĖS RAJONO SAVIVALDYBĖS**  **TARYBA** |
| **SPRENDIMAS** |
| **DĖL PRITARIMO PLUNGĖS RAJONO SAVIVALDYBĖS VISUOMENĖS SVEIKATOS 2022 METŲ STEBĖSENOS ATASKAITAI** |
|  |
| 2023 m. kovo 30 d. Nr. T1-  Plungė |

Vadovaudamasi Lietuvos Respublikos vietos savivaldos įstatymo 7 straipsnio 1 dalies 35 punktu, sveikatos apsaugos ministro 2003 m. rugpjūčio 11 d. įsakymu Nr. V-488 „Dėl Bendrųjų savivaldybių visuomenės sveikatos stebėsenos nuostatų patvirtinimo“, Plungės rajono savivaldybės taryba nusprendžia:

Pritarti Plungės rajono savivaldybės visuomenės sveikatos 2022 metų stebėsenos ataskaitai (pridedama).

Savivaldybės meras

SUDERINTA:

Administracijos direktorius Mindaugas Kaunas

Protokolo skyriaus kalbos tvarkytoja Simona Grigalauskaitė

Juridinio ir personalo administravimo skyriaus vedėjas Vytautas Tumas

Sprendimo projektą rengė savivaldybės gydytoja Oresta Gerulskienė

**SAVIVALDYBĖS GYDYTOJAS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PRITARIMO PLUNGĖS RAJONO SAVIVALDYBĖS VISUOMENĖS SVEIKATOS 2022 METŲ STEBĖSENOS ATASKAITAI“**

2023 m. sausio 24 d.

Plungė

**1. Parengto teisės akto projekto tikslai.** Vadovaudamasi Lietuvos Respublikos vietos savivaldos įstatymo 7 straipsnio 1 dalies 35 punktu, sveikatos apsaugos ministro 2003 m. rugpjūčio 11 d. įsakymu Nr. V-488 „Dėl Bendrųjų savivaldybių visuomenės sveikatos stebėsenos nuostatų patvirtinimo“, Plungės rajono savivaldybės taryba pritaria Plungės rajono savivaldybės visuomenės sveikatos 2022 metų stebėsenos ataskaitai.

**2.** **Kaip šiuo metu yra sprendžiami projekte aptarti klausimai.** Vadovaudamasis Visuomenės sveikatos stebėsenos (monitoringo) įstatymu, kitais teisės aktais ir Lietuvos Respublikos sveikatos apsaugos ministro 2003 m. rugpjūčio 11 d. įsakymu Nr. V-488 patvirtintais Bendraisiais savivaldybių visuomenės sveikatos stebėsenos nuostatais, Visuomenės sveikatos biuras kiekvienais metais organizuoja ir vykdo Savivaldybės visuomenės sveikatos stebėseną.Visuomenės sveikatos biuras, vykdydamas Savivaldybės visuomenės sveikatos stebėseną, vykdo šias funkcijas: renka, kaupia Savivaldybės visuomenės sveikatos rodiklių duomenis, vertina ir analizuoja jų pokyčius; kasmet rengia Savivaldybės visuomenės sveikatos stebėsenos ataskaitos projektą, kuriame įvertintas savivaldybių visuomenės sveikatos stebėsenos 51 rodiklis ir išanalizuotos 3 prioritetinės Savivaldybės visuomenės sveikatos problemos.

**3. Kodėl būtina priimti sprendimą, kokių pozityvių rezultatų laukiama.** Savivaldybių visuomenės sveikatos stebėsena vykdoma joms priskirtose teritorijose, siekiant gauti išsamią informaciją apie savivaldybių teritorijų visuomenės sveikatos būklę ir, remiantis objektyvia informacija, planuoti bei įgyvendinti vietinės visuomenės sveikatos prevencijos priemones.

**4. Siūlomos teisinio reguliavimo nuostatos.** Vadovaujantis Lietuvos Respublikos sveikatos apsaugos ministro 2003 m. rugpjūčio 11 d. įsakymo Nr. V-488 „Dėl Bendrųjų savivaldybių visuomenės sveikatos stebėsenos nuostatų patvirtinimo“ 6 p. Savivaldybės administracijos direktorius pateikia Higienos institutui savivaldybės tarybos patvirtintą savivaldybės visuomenės sveikatos stebėsenos ataskaitą iki kiekvienų metų gegužės 1 d..

**5. Pateikti skaičiavimai, išlaidų sąmatos, nurodyti finansavimo šaltiniai.** Savivaldybių visuomenės sveikatos stebėsena finansuojama Lietuvos Respublikos valstybės biudžeto lėšomis.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Nėra.

**7. Kokios korupcijos pasireiškimo tikimybės, priėmus šį sprendimą, korupcijos vertimas.** Korupcijos pasireiškimo tikimybės, priėmus šį sprendimą, nėra.

**8. Nurodyti, kieno iniciatyva sprendimo projektas yra parengtas.** Projektas rengtas vykdant sveikatos apsaugos ministro 2003 m. rugpjūčio 11 d. įsakymą Nr. V-488 „Dėl Bendrųjų savivaldybių visuomenės sveikatos stebėsenos nuostatų patvirtinimo“ savivaldybės gydytojos iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijos, skyriams, organizacijoms ir t.t.) patvirtintas sprendimas turi būti išsiųstas.** Plungės rajono savivaldybės visuomenės sveikatos 2022 metų stebėsenos ataskaita bus išsiųsta Higienos institutui.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

Pridedama Plungės rajono savivaldybės visuomenės sveikatos 2022 metų stebėsenos ataskaita.

**12.** **Numatomo teisinio reguliavimo poveikio vertinimas** (pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Savivaldybių visuomenės sveikatos stebėsena vykdoma joms priskirtose teritorijose, siekiant gauti išsamią informaciją apie savivaldybių teritorijų visuomenės sveikatos būklę ir remiantis objektyvia informacija planuoti bei įgyvendinti vietinės visuomenės sveikatos prevencijos priemones.* | *Nenumatoma* |
| *Finansams* | *taip* |  |
| *Socialinei aplinkai* | *Stebėsena atlieka kelias itin svarbias funkcijas: • veikia kaip ankstyvo perspėjimo sistema, įspėjanti apie galimai artėjančias su sveikata susijusias kritines padėtis; • seka ir analizuoja sveikatos problemų epidemiologiją, kuri leidžia nustatyti prioritetus, informuoti politikos formuotojus, taip konstruojant visuomenės sveikatos politiką bei strategiją.* |  |
| *Viešajam administravimui* | *taip* | *Nenumatoma* |
| *Teisinei sistemai* |  | *Nenumatoma* |
| *Kriminogeninei situacijai* |  | *Nenumatoma* |
| *Aplinkai* | *Stebėsenos rodikliai parodo žmonių sveikatos būklę, gyvenimo kokybę ar veiksnį, glaudžiai susijusį su jų sveikata* |  |
| *Administracinei naštai* |  | *Išvados ir rekomendacijos yra itin svarbi ataskaitos dalis, kuri aktuali politikos formuotojams, todėl svarbu, kad būtų aiškiai pateiktos pagrindinės Savivaldybės gyventojų sveikatos problemos ir rekomendacijos, į kokias problemas reikėtų nukreipti veiksmus.* |
| *Regiono plėtrai* | *Dėmesys skiriamas pagrindinėms problemoms. Analizuojama sveikatos būklė, priežiūra ir rizikos veiksniai, esamos tendencijos* |  |
| *Kitoms sritims, asmenims ar jų grupėms* | *Savivaldybės tarybos patvirtinta Savivaldybės visuomenės sveikatos stebėsenos ataskaita iki gegužės 1 d. pateikiama Higienos institutui.* | *Nenumatoma* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

savivaldybės gydytoja Oresta Gerulskienė