**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS TARYBOS 2022 M. VASARIO 10 D. SPRENDIMO NR. T1-38 „DĖL ILGALAIKĖS PASKOLOS PAĖMIMO IR PANAUDOJIMO“ PAKEITIMO**

2023 m. kovo 30 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 18 straipsnio 1 dalimi ir 2022 m. birželio 30 d. Lietuvos Respublikos vietos savivaldos įstatymo Nr. I-533 pakeitimo įstatymu Nr. XIV-1268, Plungės rajono savivaldybės taryba n u s p r e n d ž i a:

1. Pakeisti Plungės rajono savivaldybės tarybos 2022 m. vasario 10 d. sprendimu Nr. T1-38 „Dėl ilgalaikės paskolos paėmimo ir panaudojimo“ patvirtintą 2 punktą ir jį išdėstyti taip:

„2. Nustatyti, kad paskolos lėšų panaudojimo sąrašą, patvirtintą Plungės rajono savivaldybės administracijos direktoriaus įsakymu, esant poreikiui, keičia Plungės rajono savivaldybės meras potvarkiu.“

2. Nustatyti, kad šis sprendimas įsigalioja tą dieną, kai naujai išrinkta 2023–2027 metų kadencijos Plungės rajono savivaldybės taryba susirenka į pirmąjį posėdį.

Savivaldybės meras

SUDERINTA:

Administracijos direktorius Mindaugas Kaunas

Finansų ir biudžeto skyriaus vedėja Daiva Mažeikienė

Protokolo skyriaus kalbos tvarkytoja Simona Grigalauskaitė

Juridinio ir personalo administravimo skyriaus vedėjas Vytautas Tumas

Sprendimą rengė Finansų ir biudžeto skyriaus vedėjo pavaduotoja Margarita Tamošauskienė

**FINANSŲ IR BIUDŽETO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL 2022 M. VASARIO 10 D. SPRENDIMO NR. T1-38 „DĖL ILGALAIKĖS PASKOLOS PAĖMIMO IR PANAUDOJIMO“ PAKEITIMO“**

2023 m. kovo 2 d.

Plungė

**1. Parengto teisės akto projekto tikslai, uždaviniai, problemos esmė.**

Parengtu teisės akto projektu Savivaldybės tarybai teikiama pakeisti Plungės rajono savivaldybės tarybos 2022 m. vasario 10 d. sprendimu Nr. T1-38 „Dėl ilgalaikės paskolos paėmimo ir panaudojimo“ patvirtintą 2 punktą, nes pasirašius sutartį dėl Savivaldybės tarybos sprendimu imamos paskolos, paskolos lėšų panaudojimo sąrašą pasirašė Administracijos direktorius, o pasikeitus teisinei bazei, Savivaldybės meras administruoja Savivaldybės biudžeto asignavimus ir kitus piniginius išteklius.

**2. Kaip šiuo metu yra sprendžiami projekte aptarti klausimai.**

Šiuo metu paskolos lėšų panaudojimo sąrašą ir tvirtina, ir keičia Administracijos direktorius savo įsakymu. Paskolos lėšų panaudojimo sąrašas yra patvirtintas Savivaldybės administracijos direktoriaus 2022 m. balandžio 12 d. įsakymu Nr. DE-386 „Dėl  paskolos lėšų panaudojimo sąrašo patvirtinimo“ ir pakeistas 2023 m. sausio 31 d. įsakymu DE-76 „Dėl Plungės rajono savivaldybės administracijos direktoriaus 2022 m. balandžio 12 d. įsakymo Nr. DE-386 „Dėl paskolos lėšų panaudojimo sąrašo patvirtinimo“ ir jį keitusio įsakymo pakeitimo“.

**3. Kodėl būtina priimti sprendimą, kokių pozityvių rezultatų laukiama.**

Patvirtintas Savivaldybės tarybos sprendimas atitiks teisės aktus, įsigaliosiančius nuo 2023 m. balandžio 1 d.

**4. Siūlomos teisinio reguliavimo nuostatos.**

Teisės akto projektas parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi, įvertinant įstatymo naują redakciją, kuri įsigalios 2023 metų balandžio 1 d., bet įstatymo nuostatos bus pradėtos taikyti, kai 2023 m. naujai išrinkta Savivaldybės taryba susirinks į pirmąjį posėdį. Iki pirmojo 2023 m. naujai išrinktos Savivaldybės tarybos posėdžio bus taikomos iki 2023 m. kovo 31 d. galiojusios Lietuvos Respublikos vietos savivaldos įstatymo nuostatos.

**5. Pateikti skaičiavimus, išlaidų sąmatas, nurodyti finansavimo šaltinius.**

Priėmus Savivaldybės tarybos sprendimą, papildomų lėšų nereikės.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.**

Pagal teikiamą projektą bus pakeistas 2022 m. vasario 10 d. sprendimu Nr. T1-38 „Dėl ilgalaikės paskolos paėmimo ir panaudojimo“ patvirtintas 2 punktas.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.**

Korupcijos pasireiškimo tikimybės, priėmus šį sprendimą, nėra, vertinimas nėra reikalingas.

**8. Nurodyti, kieno iniciatyva sprendimo projektas yra parengtas.**

Pagal teisės aktus, įsigaliosiančius nuo 2023 m. balandžio 1 d.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Neskelbtinos informacijos nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Sprendimas bus viešinamas Plungės rajono savivaldybės interneto svetainėje [www.plunge.lt](http://www.plunge.lt).

**11. Kita svarbi informacija.**

Pridedamas sprendimo projekto lyginamasis variantas.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *Nenumatomas* |
| *Finansams* |  | *Nenumatomas* |
| *Socialinei aplinkai* |  | *Nenumatomas* |
| *Viešajam administravimui* |  | *Nenumatomas* |
| *Teisinei sistemai* | *Atitiks įsigaliosiančius teisės aktus nuo 2023 m. balandžio 1 d.* | *Nenumatomas* |
| *Kriminogeninei situacijai* |  | *Nenumatomas* |
| *Aplinkai* |  | *Nenumatomas* |
| *Administracinei naštai* |  | *Nenumatomas* |
| *Regiono plėtrai* |  | *Nenumatomas* |
| *Kitoms sritims, asmenims ar jų grupėms* |  | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Finansų ir biudžeto skyriaus vedėjo pavaduotoja Margarita Tamošauskienė