## Projektas

## PLUNGĖS RAJONO SAVIVALDYBĖS

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS TARYBOS 2022 m. GRUODŽIO 22 D. SPRENDIMO NR. T1-285 „DĖL biudžetinės įstaigos „Plungės sporto ir rekreacijos centrAS“ PLUNGĖS SPORTO ARENOJE (baseinE) TEIKIAMŲ PASLAUGŲ įKAINiŲ PATVIRTINIMO“ PaKEITIMO**

2023 m. kovo 30 d. Nr. T1-

Plungė

Plungės rajono savivaldybės taryba n u s p r e n d ž i a:

Papildyti Plungės rajono savivaldybės tarybos 2022 m. gruodžio 22 d. sprendimą Nr. T1-285 „Dėl biudžetinės įstaigos „Plungės sporto ir rekreacijos centras“ Plungės sporto arenoje (baseine) teikiamų paslaugų įkainių patvirtinimo“ 2 ir 3 punktais ir išdėstyti juos taip:

„2. Leisti biudžetinei įstaigai „Plungės sporto ir rekreacijos centras“ Plungės sporto arenoje (baseine) kitoms prekėms ar paslaugoms taikyti:

* 1. ne didesnį kaip 200 procentų antkainį prekėms, kurių įsigijimo kaina iki 1 (imtinai) euro;
  2. ne didesnį kaip 100 procentų antkainį prekėms, kurių įsigijimo kaina virš 1 euro, neviršijant 10 eurų;
  3. ne didesnį kaip 50 procentų antkainį prekėms, kurių įsigijimo kaina nuo 10 eurų;
  4. ne didesnį kaip 200 procentų antkainį maisto prekėms ir nealkoholiniams gėrimams.

1. Įpareigoti biudžetinės įstaigos „Plungės sporto ir rekreacijos centras“ direktorių:
   1. patvirtinti Plungės sporto arenoje (baseine) kitoms prekėms ar paslaugoms antkainio taikymo tvarką bei kainas;
   2. gautas pajamas už teikiamas biudžetinės įstaigos „Plungės sporto ir rekreacijos centras“ paslaugas ir parduodamas kitas prekes, kurios yra Savivaldybės biudžeto lėšos, naudoti veiklos išlaidoms padengti (darbuotojų, tiesiogiai susijusių su šia veikla, darbo užmokesčiui, valstybinio socialinio draudimo įmokoms, komunalinių paslaugų išlaidoms ir kt.).“

Savivaldybės meras

SUDERINTA:

Administracijos direktorius Mindaugas Kaunas

Administracijos direktoriaus pavaduotojas Mantas Česnauskas

Protokolo skyriaus kalbos tvarkytoja Simona Grigalauskaitė

Švietimo ir sporto skyriaus vedėjas Gintautas Rimeikis

Juridinio ir personalo administravimo skyriaus vedėjas Vytautas Tumas

Administracijos patarėjas Dalius Pečiulis

Projektą rengė Švietimo ir sporto skyriaus vyr. specialistė Julija Čiuželienė

**ŠVIETIMO IR SPORTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS TARYBOS 2022 m. GRUODŽIO 22 D. SPRENDIMO NR. T1- 285 „DĖL BIUDŽETINĖS ĮSTAIGOS „PLUNGĖS SPORTO IR REKREACIJOS CENTRAS“ PLUNGĖS SPORTO ARENOJE (BASEINE) TEIKIAMŲ PASLAUGŲ ĮKAINIŲ PATVIRTINIMO“ PAKEITIMO“**

2023 m. kovo 16 d.

Plungė

**1. Parengto teisės akto projekto tikslai, uždaviniai, problemos esmė.** Papildyti Plungės rajono savivaldybės tarybos 2022 m. gruodžio 22 d. sprendimą Nr. T1-285 „Dėl biudžetinės įstaigos „Plungės sporto ir rekreacijos centras“ Plungės sporto arenoje (baseine) teikiamų paslaugų įkainių patvirtinimo“ 2 ir 3 punktais.

Sprendimo projektas parengtas atsižvelgiant į 2023 m. kovo 15 d. gautą biudžetinės įstaigos „Plungės sporto ir rekreacijos centras“ (toliau – Centras) raštą Nr. S-93, kuriame prašoma patvirtinti Centro baseino mokamų viešųjų paslaugų kainas.

**2. Kaip šiuo metu yra sprendžiami projekte aptarti klausimai.** Centras, išanalizavęs aplinkinių rajonų baseinų patirtį ir kitoms prekėms ir paslaugoms taikomus antkainius, prašo leisti taikyti sprendime nurodytus antkainius.

**3. Kodėl būtina priimti sprendimą, kokių pozityvių rezultatų laukiama.** 2023 m. kovo 8 d. Savivaldybės vadovų pasitarime dėl baseino veiklų buvo nutarta, kad Centras prie jau anksčiau numatytų baseino veiklų, papildomai vykdys ir organizuos kavinukės darbą.

**4. Siūlomos teisinio reguliavimo nuostatos.** Bus nustatyti kitoms prekėms ar paslaugoms taikytini antkainiai.

**5. Pateikti skaičiavimus, išlaidų sąmatas, nurodyti finansavimo šaltinius.** Lėšų nereikės.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Nėra.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Vertinimas atliekamas vadovaujantis LR korupcijos prevencijos įstatymo 8 straipsnio 1 dalies 19 punktu. Pažyma pridedama.

**8. Nurodyti, kieno iniciatyva sprendimo projektas yra parengtas.** Švietimo ir sporto skyriaus ir Centro iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Centrui bei Švietimo ir sporto skyriui.

**11. Kita svarbi informacija**. Nėra.

**12.** **Numatomo teisinio reguliavimo poveikio vertinimas.** (Pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Bus patvirtinti prekėms ir paslaugoms taikytini antkainiai* | *Nenumatomas* |
| *Finansams* |  | *Nenumatomas* |
| *Socialinei aplinkai* |  | *Nenumatomas* |
| *Viešajam administravimui* |  | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* |  | *Nenumatomas* |
| *Aplinkai* |  | *Nenumatomas* |
| *Administracinei naštai* |  | *Nenumatomas* |
| *Regiono plėtrai* |  | *Nenumatomas* |
| *Kitoms sritims, asmenims ar jų grupėms* |  | *Nenumatomas* |

Rengėja

Švietimo ir sporto skyriaus vyr. specialistė Julija Čiuželienė