**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL SUTIKIMO VYKDYTI PASTATO DALIES KAPITALINIO REMONTO DARBUS**

2023 m. kovo 30 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu ir 48 straipsnio 2 dalimi, Lietuvos Respublikos statybos įstatymo 27 straipsnio 5 dalies 7 punktu bei atsižvelgdama į UAB „Senoji kepyklėlė“ 2023 m. vasario 14 d. pateiktą raštą Nr. AG-965 „Prašymas dėl patalpų Plungėje, Vytauto g. 7-1“, Plungės rajono savivaldybės taryba nusprendžia:

1. Sutikti, kad UAB „Senoji kepyklėlė“ atliktų jiems priklausančių patalpų, esančių Vytauto g. 7-1, Plungėje (unikalus Nr. 6893-5001-5018:0010), kapitalinį remontą.
2. Pritarti „Administracinio pastato Vytauto g. 7, Plungėje, patalpų – Vytauto g. 7-1 (unikalus Nr. 6893-5001-5018:0010) – kapitalinio remonto, keičiant dalį patalpų į komercines patalpas projekto“ sprendiniams. Projektas parengtas IĮ D. Abelkienės firmoje. Projekto žymuo 21-66- PLAN-TDP.
3. Sutikti, kad patalpos, esančios Vytauto g. 7-1, Plungėje, būtų suformuotos kaip atskiras turtinis vienetas.
4. Nustatyti, kad visi sprendimo 1-3 punktuose nurodyti darbai bus vykdomi UAB „Senoji kepyklėlė“ lėšomis be Savivaldybės finansinio prisidėjimo.

Savivaldybės meras

SUDERINTA:

Administracijos direktorius Mindaugas Kaunas

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Vietos ūkio skyriaus vedėjas Arvydas Liutika

Architektūros ir teritorijų planavimo skyriaus vedėjas Tomas Jocys

Sprendimo projektą rengė Turto skyriaus vedėja Živilė Bieliauskienė

**TURTO SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL SUTIKIMO VYKDYTI PASTATO DALIES KAPITALINIO REMONTO DARBUS“**

1. m. kovo 16 d.

Plungė

**1. Parengto teisės akto projekto tikslai.** Sutikti, kad UAB „Senoji kepyklėlė“ atliktų jiems priklausančių patalpų, esančių Vytauto g. 7-1, Plungėje (unikalus Nr. 6893-5001-5018:0010), kapitalinį remontą.

1. **Kaip šiuo metu yra sprendžiami projekte aptarti klausimai.** Vykdomos statybos leidimo išdavimo procedūros.

**3. Kodėl būtina priimti sprendimą, kokių pozityvių rezultatų laukiama.** Priėmus sprendimą bus išduotas statybos leidimas kapitalinio remonto darbams atlikti.

**4. Siūlomos teisinio reguliavimo nuostatos.** Pastate, esančiame Vytauto 7, Plungėje, yra suformuotos patalpos, kurių dalis nuosavybės teise priklauso Plungės rajono savivaldybei. Vadovaujantis Lietuvos Respublikos statybos įstatymo 27 straipsnio 5 dalies 7 punktu, statybą leidžiančiam dokumentui gauti yra reikalingas statinio (jo dalies) bendraturčių rašytinis sutikimas.

**5. Pateikti skaičiavimus, išlaidų sąmatas, nurodyti finansavimo šaltinius.** Sprendimui įgyvendinti Savivaldybės biudžeto lėšų nereikės.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Nėra.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos pasireiškimo tikimybės nėra, korupcijos vertinimas neatliekamas.

**8. Nurodyti, kieno iniciatyva sprendimo projektas yra parengtas.** Atsižvelgiant į UAB „Senoji kepyklėlė“ 2023 m. vasario 14 d. pateiktą raštą Nr. AG-965 „Prašymas dėl patalpų Plungėje, Vytauto g. 7-1“.

**9. Nurodyti, kuri sprendimo projekto pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Tarybos sprendimasturi būti pateiktas Architektūros ir teritorijų planavimo skyriui bei išsiųstas UAB „Senoji kepyklėlė“.

**11. Kita svarbi informacija.** Pareiškėjo rašte yra prašoma neprieštarauti, kad pastato Vytauto g. 7 patalpose, esančiose Vytauto g. 7-1, Plungėje (unikalus Nr. 6893-5001- 5018:0010), būtų įrengiama autonominė šildymo sistema. Vietos ūkio skyrius, atsakydamas į UAB „Senoji kepyklėlė“ 2022-09-14 d. prašymą „Dėl patalpų Plungėje, Vytauto 7-1“ informavo, kad 2021 m. atnaujintame Plungės rajono savivaldybės teritorijos šilumos ūkio specialiajame plane Plungės m. centras (tame tarpe ir Vytauto 7-1) patenka į centralizuoto šilumos tiekimo zoną. Todėl UAB „Senoji kepyklėlė“ savininkams jų nuosavybės teise priklausančiose patalpose Vytauto 7-1 įsirengti autonominio šildymo negalima, nes tai prieštarauja jau paminėto šilumos ūkio specialiojo plano konkretizuotiems priimtiems ir patvirtintiems sprendiniams. Specialistai patvirtino, kad yra visos techninės galimybės įsirengti ir naudotis centralizuotai tiekiama šildymo sistema.

**12. Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Darbo vietų sukūrimas* | *Nenumatoma* |
| *Finansams* | *Nenumatoma* | *Nenumatoma* |
| *Socialinei aplinkai* | *Nenumatoma* | *Nenumatoma* |
| *Viešajam administravimui* | *Nenumatoma* | *Nenumatoma.* |
| *Teisinei sistemai* | *Numatomas teisinis reguliavimas neprieštarauja įstatymams ir juos įgyvendinamiesiems aktams* | *Nenumatoma* |
| *Kriminogeninei situacijai* | *Nenumatoma* | *Nenumatoma* |
| *Aplinkai* | *Nenumatoma* | *Nenumatoma* |
| *Administracinei naštai* | *Nenumatoma* | *Nenumatoma* |
| *Regiono plėtrai* | *Regiono patrauklumo didinimas* | *Nenumatoma* |
| *Kitoms sritims, asmenims ar jų grupėms* | *Nenumatoma* | *Nenumatoma* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Turto skyriaus vedėja Živilė Bieliauskienė