**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PREVENCINIŲ PRIEMONIŲ ĮGYVENDINIMO, KURIOMIS SIEKIAMA IŠVENGTI MEDŽIOJAMŲJŲ GYVŪNŲ DAROMOS ŽALOS PLUNGĖS RAJONO SAVIVALDYBĖJE, FINANSINĖS PARAMOS TEIKIMO TVARKOS APRAŠO PATVIRTINIMO**

2023 m. kovo 30 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 6 straipsnio 28 punktu, Lietuvos Respublikos savivaldybių aplinkos apsaugos rėmimo specialiosios programos įstatymo 2 straipsnio 2 dalimi, Plungės rajono savivaldybės taryba n u s p r e n d ž i a:

1. Patvirtinti Prevencinių priemonių įgyvendinimo, kuriomis siekiama išvengti medžiojamųjų gyvūnų daromos žalos Plungės rajono savivaldybėje, finansinės paramos teikimo tvarkos aprašą (pridedama).
2. Skelbti šį sprendimą Teisės aktų registre ir Plungės rajono savivaldybės interneto svetainėje [www.plunge.lt](http://www.plunge.lt).

Savivaldybės meras

SUDERINTA:

Administracijos direktorius Mindaugas Kaunas

Juridinio ir personalo administravimo skyriaus vedėjas Vytautas Tumas

Vietos ūkio skyriaus vedėjas Arvydas Liutika

Protokolo skyriaus kalbos tvarkytoja Simona Grigalauskaitė

Sprendimą rengė Vietos ūkio skyriaus vyriausioji specialistė Roberta Jakumienė

|  |
| --- |
| PATVIRTINTA  Plungės rajono savivaldybės tarybos 2023 m. kovo 30 d. sprendimu Nr. T1 |

**PREVENCINIŲ PRIEMONIŲ ĮGYVENDINIMO, KURIOMIS SIEKIAMA IŠVENGTI MEDŽIOJAMŲJŲ GYVŪNŲ DAROMOS ŽALOS PLUNGĖS RAJONO SAVIVALDYBĖJE, FINANSINĖS PARAMOS TEIKIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Prevencinių priemonių įgyvendinimo, kuriomis siekiama išvengti medžiojamųjų gyvūnų daromos žalos (toliau – Prevencinės priemonės) Plungės rajono savivaldybėje, finansinės paramos teikimo tvarkos aprašas (toliau – Aprašas) nustato  finansinės paramos teikimo tvarką Prevencinių priemonių įgyvendinimui.

2. Paraiška– fizinio, juridinio asmens ar bendras (kooperavimosi atveju) užpildytas prašymas, kuriame prašoma finansiškai remti planuojamas diegti Prevencines priemones, kuriomis siekiama išvengti medžiojamųjų gyvūnų daromos žalos (toliau – Paraiška) (Aprašo 1 priedas).

3. Pareiškėjas – žemės sklypo, kuriame medžioklė nėra uždrausta, savininkas, valdytojas arba naudotojas (medžiotojų būreliai nėra žemės sklypų savininkai, valdytojai arba naudotojai, todėl finansinė parama jiems negali būti skiriama), kuris teikia Paraišką diegti Prevencines priemones (toliau – Pareiškėjas).

4. Šios Aprašo nuostatos netaikomos medžiojamųjų gyvūnų padarytai žalai atlyginti.

**II SKYRIUS**

**FINANSAVIMO OBJEKTAS**

5. Finansiškai remiamos šios žemės sklypų, kuriuose neuždrausta medžioklė, savininkų, valdytojų ir naudotojų įgyvendinamos priemonės:

5.1.repelentų pirkimas;

5.2. želdinių ir žėlinių apdorojimo repelentais darbai;

5.3. aptvėrimo tvoromis, apsauginėmis juostomis darbai ir šiems darbams atlikti reikalingų medžiagų pirkimas;

5.4. medelių individualių apsaugos priemonių pirkimas ir jų įrengimas;

5.5. laukinių gyvūnų natūralias mitybos sąlygas gerinančių želdinių (miškinės kriaušės ir miškinės obels) pirkimas ir įveisimas;

5.6. stumbrų natūralias mitybos sąlygas gerinančių augalų (avižos, dobilai, žieminiai kviečiai, rapsai, vikiai, žirniai ir kiti pupiniai augalai, išskyrus augalus, įrašytus į Invazinių Lietuvoje rūšių sąrašą) pasėlių sistemos, skirtos stumbrams atitraukti nuo žalos darymo žemės ūkio pasėliams, įveisimas ir (ar) priežiūra. Įveisiamų augalų pasėlių sistema – miško supami, ne mažiau kaip 5 atskiri žemės sklypai (kiekvieno sklypo užimamas plotas turi būti ne mažesnis kaip 1 ha), kuriuose stumbrų ištrypti ar nuėsti augalų pasėliai nuolat atsėjami arba pakeičiami kitais;

5.7. specialieji miško kirtimai, kurių tikslas – papildomas elninių žvėrių maitinimas žiemą;

5.8. papildomo elninių žvėrių šėrimo miško kirtimo atliekomis darbai;

5.9. miško aikščių šienavimas, kuriuo siekiama miško aikštes išlaikyti patraukliomis elninių žvėrių mitybos vietomis, ir nupjautos augalijos krovimas į krūvas;

5.10. laižomosios druskos pirkimas ir laižyklų įrengimas;

5.11. bebraviečių ardymo darbai;

5.12. medžiojamųjų gyvūnų ūkiniams gyvūnams daromos žalos Prevencinių priemonių įsigijimas ir įrengimas (specialios tvoros, elektriniai piemenys ir pan.);

5.13. kitos priemonės, kurios atitinka Lietuvos Respublikos savivaldybių aplinkos apsaugos rėmimo specialiosios programos įstatymo ir kitų teisės aktų, kuriais yra nustatytos savivaldybių funkcijos aplinkosaugos srityje, ir kurias galima priskirti šiame skyriuje nurodytoms priemonių grupėms.

**III SKYRIUS**

**LĖŠŲ ŠALTINIAI IR JŲ NAUDOJIMO TVARKA**

6. Lėšos medžiojamųjų gyvūnų daromos žalos Prevencinėms priemonėms finansuoti planuojamos ir naudojamos iš Savivaldybės Aplinkos apsaugos rėmimo specialiosios programos (toliau – Specialioji programa).

7. Specialiosios programos lėšas, kuriomis finansuojamos Prevencinės priemonės, sudaro medžioklės plotų naudotojų mokesčiai, mokami įstatymų nustatytomis proporcijomis (50 procentų mokamo mokesčio) ir tvarka už medžiojamųjų gyvūnų išteklių naudojimą.

8. Specialiosios programos lėšos, nepanaudotos einamaisiais biudžetiniais metais, naudojamos kitiems metams numatytoms priemonėms finansuoti.

9. Einamaisiais metais, ne vėliau kaip iki gegužės 1 d., Plungės rajono savivaldybės administracija (toliau – Savivaldybės administracija) Savivaldybės interneto tinklalapyje (<https://www.plunge.lt/>) ir vietos spaudoje paskelbia kvietimą teikti Paraiškas. Paraiškoms pateikti skiriamas ne trumpesnis nei 30 (trisdešimt) kalendorinių dienų nuo kvietimo paskelbimo dienos terminas. Konkretūs Paraiškų pateikimo terminai nurodomi kvietime. Paraiškos pateiktos po kvietime nustatyto termino nevertinamos.

10. Paraiškas vertina Savivaldybės vykdomosios institucijos sudaryta Medžiojamųjų gyvūnų daromos žalos miškui prevencinių priemonių diegimui Plungės rajono savivaldybėje finansinės paramos paskirstymo komisija (toliau – Komisija).

11. Pasibaigus kvietime nurodytam terminui teikti Paraiškas, atsakingas Vietos ūkio skyriaus specialistas, per 10 (dešimt) darbo dienų patikrina gautų dokumentų tinkamumą, ir nustatęs pateiktų dokumentų trūkumus, informuoja Pareiškėjus. Pareiškėjai per 5 (penkias) darbo dienas privalo patikslinti Paraiškas ir pašalinti pateiktų dokumentų trūkumus.

12. Netinkamai užpildyta ir nepatikslinta Paraiška toliau nevertinama.

13. Paraiškos įvertinamos iki einamųjų metų liepos 1 d. Po Paraiškų įvertinimo Vietos ūkio skyriaus specialistas informuoja Pareiškėjus apie Paraiškos vertinimo rezultatus.

14. Jeigu Paraiškose nurodomos lėšos, reikalingos Prevencinėms priemonėms įgyvendinti, viršija Specialiosios programos konkrečiais metais Prevencinėms priemonėms įgyvendinti planuotas tikslines lėšas, tai finansavimas skiriamas šiems Pareiškėjams pagal žemiau nurodytą prioriteto tvarką:

14.1. Pareiškėjams, kurie buvo teikę Paraišką praėjusiais metais, tačiau jiems dėl lėšų trūkumo nebuvo skirta finansinė parama ir jie buvo įtraukti į rezervinį sąrašą;

14.2. Pareiškėjams, kuriems buvo nustatyta medžiojamųjų gyvūnų padaryta žala. Informacija tikrinama pagal Savivaldybės vykdomosios institucijos patvirtintos Komisijos turimą dokumentaciją (vertinami paskutinių trejų metų duomenys). Jeigu tokių asmenų daug – laikomasi pirmenybės principo pagal tai, kuriam asmeniui padaryta didžiausia žala;

14.3. Pareiškėjams, kurie per trijų metų laikotarpį iki kvietimo paskelbimo nebuvo gavę finansinės paramos Prevencinėms priemonėms įgyvendinti;

14.4. asmenims, anksčiau pagal datą ir laiką Savivaldybės administracijai pateikusiems Paraiškas;

14.5. likusieji Pareiškėjai įtraukiami į rezervinį sąrašą, kuriems finansavimas prioriteto tvarka skiriamas ateinančiais metais.

15. Lėšos Prevencinių priemonių diegimui kompensuoti skiriamos Savivaldybės vykdomosios institucijos sprendimu, atsižvelgiant į Komisijos siūlymą ir neviršijant Specialiojoje programoje medžiojamųjų gyvūnų daromos žalos Prevencinėms priemonėms numatytų lėšų. Su Pareiškėjais, po Savivaldybės vykdomosios institucijos sprendimo priėmimo, sudaroma biudžeto lėšų panaudojimo sutartis.

16. Finansinė parama Pareiškėjui teikiama kompensavimo principu, t. y. Prevencinių priemonių įdiegimo išlaidos kompensuojamos tiktai Pareiškėjo lėšomis įvykdžius Paraiškoje numatytus darbus, paslaugas ar įsigijus prekes. Tinkamomis išlaidomis yra pripažįstamos tos išlaidos, kurios buvo patirtos ne anksčiau kaip po einamųjų metų kvietimo teikti Paraiškas paskelbimo datos.

17. Pareiškėjai, įdiegę Prevencines priemones, ne vėliau kaip iki einamųjų metų lapkričio 1 d., Savivaldybės administracijai pateikia užpildytą nustatytos formos atliktų darbų aktą (Aprašo 2 priedas) ir Prevencinių priemonių įdiegimą įrodančius dokumentus (paslaugų ir darbų sutartis, prekių, medžiagų įsigijimo dokumentus (PVM sąskaitas faktūras), apmokėjimą patvirtinančius dokumentus (bankinio pavedimo išrašą/pinigų priėmimo kvito kopiją), nuotraukas ir kt.

18. Prevencinių priemonių įdiegimo atliktų darbų aktas turi būti suderintas su seniūnijos, kurioje įdiegtos Prevencinės priemonės, seniūnu.

19. Vietos ūkio skyriaus specialistas įvertina Pareiškėjų pateikus dokumentus ir atliktų darbų aktus ir pateikia Buhalterinės apskaitos skyriui reikiamą informaciją dėl finansinės paramos išmokėjimo.

20. Finansinė kompensacija neskiriama, jeigu Prevencinė priemonė neįgyvendinta, įgyvendinta netinkamai ir/arba nepateikti Prevencinių priemonių įdiegimą įrodantys dokumentai arba pateikti dokumentai yra netinkami. Neskyrus finansinės kompensacijos, Pareiškėjams raštu pateikiamas argumentuotas paaiškinimas.

21. Maksimali galima Prevencinių priemonių išlaidų kompensavimo suma yra 3 000 eurų.

22. Finansinė parama gali būti skiriama Prevencinėms priemonėms įgyvendinti tik miško žemės ir žemės ūkio paskirties sklypuose.

23. Komisija taip pat sprendžia ir visus kitus klausimus, susijusius su Prevencinių priemonių įgyvendinimu ir lėšų paskirstymu.

**IV SKYRIUS**

**PARAIŠKOS TEIKIMO TVARKA**

24. Žemės sklypų, kuriuose medžioklė neuždrausta, valdytojai, savininkai ir naudotojai Paraiškas planuojamų įgyvendinti Prevencinių priemonių išlaidoms kompensuoti teikia Savivaldybės administracijai iki kvietime nurodyto Paraiškų teikimo termino.

25. Paraiškos pagal nustatytą formą (Aprašo 1 priedas) su priedais pasirašytos kvalifikuotu elektroniniu parašu *adoc., pdf.* ar kitu formatu teikiamos elektroniniu paštu [savivaldybe@plunge.lt](mailto:savivaldybe@plunge.lt). Nustatytos formos popierinės Paraiškos su priedais, pasirašytos fiziniu parašu, siunčiamos paštu ar pristatomos į Savivaldybės administracijos Bendrųjų reikalų skyrių (Vytauto g. 12, LT-90123 Plungė, 115 kabinetas).

26. Pareiškėjas Paraiškoje nurodo numatomų vykdyti Prevencinių priemonių pavadinimą, įgyvendinimo vietą (adresą, žemės sklypo unikalų Nr.), numatomų atlikti darbų, planuojamų įsigyti medžiagų/prekių pavadinimus, kiekius, kainas, bendrą prašomą finansinės paramos sumą bei kitą Paraiškos formoje nurodytą informaciją.

27. Pareiškėjas prie Paraiškos pateikia šiuos dokumentus:

27.1. žemės sklypo planą ar schemą, kurioje pažymėta planuojamos Prevencinės priemonės įgyvendinimo vieta;

27.2. numatomų atlikti darbų, planuojamų įsigyti medžiagų/prekių/ paslaugų sąmatos pagrindimo dokumentus, t. y. tiekėjų komerciniai pasiūlymai, ir/ar medžiagų/prekių nuorodos (su kainomis) iš elektroninių parduotuvių ar pan.;

27.3. žemės sklypo nuosavybę, valdymo ar naudojimo teisę patvirtinančius dokumentus (registro duomenų bazės išrašo kopiją, nuomos, panaudos sutarties kopijos ar kiti dokumentai);

27.4. sklypo bendrasavininkių (jei yra) sutikimą dėl Prevencinės priemonės įgyvendinimo (jei sklypo bendrasavininkiai yra sutuoktiniai, tai sutikimo pateikti nereikia);

27.5. kitus dokumentus (jei yra).

28. Vienas Pareiškėjas einamaisiais metais gali teikti vieną Paraišką. Prevencinė priemonė gali būti įgyvendinama keliuose žemės sklypuose.

29. Pareiškėjas, pateikdamas Paraišką, užtikrina, kad Paraiškoje numatytos išlaidos nebuvo, nėra ir nebus finansuojamos iš Europos Sąjungos fondų ar kitų viešųjų lėšų.

**V SKYRIUS**

**BAIGIAMOSIOS NUOSTATOS**

30. Kilę ginčai sprendžiami Lietuvos Respublikos įstatymų nustatyta tvarka.

31. Aprašas gali būti keičiamas, papildomas ar pripažįstamas netekusiu galios Savivaldybės tarybos sprendimu.

32. Savivaldybės administracija pasilieka teisę einamaisiais metais neskelbti naujų kvietimų teikti Paraiškas, jei rezerviniame sąraše esančių Pareiškėjų Paraiškų suma viršija arba yra lygi biudžete numatytoms lėšoms.

|  |
| --- |
| Prevencinių priemonių įgyvendinimo, kuriomis siekiama išvengti medžiojamųjų gyvūnų daromos žalos Plungės rajono savivaldybėje, finansinės paramos teikimo tvarkos aprašo  1 priedas |

Plungės rajono savivaldybės administracijai

**PARAIŠKA**

**DĖL PREVENCINIŲ PRIEMONIŲ ĮGYVENDINIMO, KURIOMIS SIEKIAMA IŠVENGTI MEDŽIOJAMŲJŲ GYVŪNŲ DAROMOS ŽALOS PLUNGĖS RAJONO SAVIVALDYBĖJE, FINANSINĖS PARAMOS TEIKIMO**

\_\_\_\_\_\_\_\_\_\_\_\_\_\_\_\_\_\_\_\_\_

(data)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(žemės sklypo savininko, valdytojo, naudotojo fizinio asmens vardas, pavardė, gimimo metai/ juridinio asmens pavadinimas, kodas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresas, telefono Nr., el. paštas)

Prevencinės priemonės numeris *(pasirenkama ir nurodoma iš Aprašo 5.1–5.13 papunkčių)*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prašoma Prevencinės priemonės finansinės paramos suma: \_\_\_\_\_\_\_\_\_\_Eur.

Žemės sklypo, kuriame bus diegiama Prevencinė priemonė, adresas, unikalus Nr., naudojimo būdas (paskirtis):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Numatomų įgyvendinti Prevencinių priemonių, kuriomis siekiama išvengti medžiojamųjų gyvūnų daromos žalos aprašymas *(3-5 sakiniais aprašoma, kokias priemones planuojama diegti, kodėl tos priemonės yra reikalingos, kokio rezultato tikimasi)*:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Numatomų atlikti darbų, planuojamų įsigyti medžiagų/prekių detali sąmata

|  |  |  |  |  |  |
| --- | --- | --- | --- | --- | --- |
| Eil. Nr. | Pavadinimas *(numatomi atlikti darbai, planuojamos įsigyti medžiagos/prekės/ paslaugos)* | Mato vienetas | Vieneto kaina | Kiekis | Suma (įskaitant PVM) |
| 1. |  |  |  |  |  |
| ...\* |  |  |  |  |  |
| **Iš viso:** | | | | |  |

*\*Įterpiamas reikalingas eilučių kiekis*

Prie Paraiškos pateikiu šiuos dokumentus:

1. Žemės sklypo planą ar schemą, kurioje pažymėta planuojamos Prevencinės priemonės įgyvendinimo vieta.

2. Numatomų atlikti darbų, planuojamų įsigyti medžiagų/prekių/ paslaugų sąmatos pagrindimo dokumentai *(sukonkretinama, kas pateikiama pagal Aprašo 27.2 papunktį)*.

3. Žemės sklypo nuosavybę, valdymo ar naudojimo teisę patvirtinančius dokumentus.

4. Sklypo bendrasavininkių (jei yra) sutikimą dėl Prevencinės priemonės įgyvendinimo.

5. Kitus dokumentus: (jei yra nurodoma) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

(Pareiškėjo vardas pavardė/

juridinio asmens pavadinimas) (parašas)

|  |
| --- |
| Prevencinių priemonių įgyvendinimo, kuriomis siekiama išvengti medžiojamųjų gyvūnų daromos žalos Plungės rajono savivaldybėje, finansinės paramos teikimo tvarkos aprašo  2 priedas |

**PREVENCINIŲ PRIEMONIŲ ĮGYVENDINIMO, KURIOMIS SIEKIAMA IŠVENGTI MEDŽIOJAMŲJŲ GYVŪNŲ DAROMOS ŽALOS PLUNGĖS RAJONO SAVIVALDYBĖJE, ATLIKTŲ DARBŲ AKTAS**

\_\_\_\_\_\_\_\_\_\_\_\_\_\_\_\_\_\_\_\_\_

(data)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(žemės sklypo savininko, valdytojo, naudotojo fizinio asmens vardas, pavardė, gimimo metai/ juridinio asmens pavadinimas, kodas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresas, telefono Nr., el. paštas)

Faktiškai atliktų darbų, įsigytų medžiagų/prekių detali sąmata

|  |  |  |  |  |  |
| --- | --- | --- | --- | --- | --- |
| Eil. Nr. | Pavadinimas *(atlikti darbai, įsigytos medžiagos/prekės/ paslaugos)* | Mato vienetas | Vieneto kaina, Eur | Kiekis | Suma, Eur (įskaitant PVM) |
| 1. |  |  |  |  |  |
| ...\* |  |  |  |  |  |
| **Iš viso:** | | | | |  |

*\*Įterpiamas reikalingas eilučių kiekis*

Prie atliktų darbų akto pateikiu šiuos Prevencinių priemonių įdiegimą įrodančius dokumentus *(paslaugų ir darbų sutartis, prekių, medžiagų įsigijimo dokumentus, apmokėjimą patvirtinančius dokumentus, nuotraukas ir kt.)*:

1. \*\*\_\_\_\_\_\_\_\_\_\_\_\_\_\_\_\_

*\*\*Nurodomi visų pridedamų dokumentų pavadinimai ir lapų skaičius*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(rekvizitai paramai pervesti – banko pavadinimas, sąskaitos Nr.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Seniūnijos, kurioje diegiamos Prevencinės priemonės, seniūno patvirtinimas, kad Prevencinė priemonė įgyvendinta *(seniūnijos pavadinimas, seniūno vardas, pavardė, parašas)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

(Pareiškėjo vardas pavardė/

juridinio asmens pavadinimas) (parašas)

**VIETOS ŪKIO SKYRIUS**

**AIŠKINAMASIS RAŠTAS**

**PRIE SPRENDIMO PROJEKTO**

**„DĖL PREVENCINIŲ PRIEMONIŲ ĮGYVENDINIMO, KURIOMIS SIEKIAMA IŠVENGTI MEDŽIOJAMŲJŲ GYVŪNŲ DAROMOS ŽALOS PLUNGĖS RAJONO SAVIVALDYBĖJE, FINANSINĖS PARAMOS TEIKIMO TVARKOS APRAŠO PATVIRTINIMO“**

2023 m. vasario 23 d.

Plungė

**1. Parengto teisės akto projekto tikslai, uždaviniai, problemos esmė**. Patvirtinti Prevencinių priemonių įgyvendinimo, kuriomis siekiama išvengti medžiojamųjų gyvūnų daromos žalos Plungės rajono savivaldybėje, finansinės paramos teikimo tvarkos aprašą (toliau – Aprašas).

**2. Kaip šiuo metu yra sprendžiami projekte aptarti klausimai.** Vadovaujamasi Plungės rajono savivaldybės administracijos direktoriaus 2022 m. gegužės 9 d. įsakymu Nr. DE-480 „Dėl Prevencinių priemonių įgyvendinimo, kuriomis siekiama išvengti medžiojamųjų gyvūnų daromos žalos Plungės rajono savivaldybėje, finansinės paramos teikimo tvarkos aprašo patvirtinimo“ patvirtintu Aprašu.

**3. Kodėl būtina priimti sprendimą, kokių pozityvių rezultatų laukiama.** Lietuvos Respublikos savivaldybių aplinkos apsaugos rėmimo specialiosios programos įstatymo (toliau – Įstatymas) 2 straipsnio 2 dalyje nustatyta, kad Savivaldybių aplinkos apsaugos rėmimo specialiosios programos (toliau – SAARS programos) finansavimo pajamos ir išlaidos planuojamos savivaldybių biudžete savivaldybių tarybų nustatyta tvarka.

Įstatymo 4 straipsnio 1 dalies 3 punkte nustatyta, kad SAARS programos lėšos (įplaukos už medžiojamųjų gyvūnų išteklių naudojimą) turi būti naudojamos finansiškai remti žemėssklypų, kuriuose medžioklė nėra uždrausta, savininkus, valdytojus ir naudotojus, įgyvendinančius žalos prevencijos priemones, kuriomis jie siekia išvengti medžiojamųjų gyvūnų daromos žalos (želdinių apdorojimas repelentais, aptvėrimas tvoromis ar apsauginėmis juostomis, želdinių, gerinančių laukinių gyvūnų natūralias mitybos sąlygas, veisimas ir kitos priemonės), įsigyti kartografinę ir kitą medžiagą, reikalingą pagal Medžioklės įstatymo reikalavimus rengiamiems medžioklės plotų vienetų sudarymo ar jų ribų pakeitimo projektams parengti.

Plungės rajono savivaldybės Aplinkos apsaugos rėmimo specialiosios programos sudarymo ir vykdymo tvarkos aprašo, patvirtinto Plungės rajono savivaldybės tarybos 2022 m. gruodžio 22 d. sprendimu Nr. T1-273 „Dėl Plungės rajono savivaldybės Aplinkos apsaugos rėmimo specialiosios programos sudarymo ir vykdymo tvarkos aprašo patvirtinimo“ 8 punkte nustatyta, kad žemės sklypų, kuriuose medžioklė nėra uždrausta, savininkų, valdytojų ir naudotojų, įgyvendinamos žalos prevencijos priemonės, kuriomis jie siekia išvengti medžiojamųjų gyvūnų daromos žalos finansuojamos vadovaujantis Savivaldybės tarybos sprendimu patvirtintu Prevencinių priemonių įgyvendinimo, kuriomis siekiama išvengti medžiojamųjų gyvūnų daromos žalos Plungės rajono savivaldybėje, finansinės paramos teikimo tvarkos aprašu. Atsižvelgiant į šias nuostatas parengtas Aprašo projektas.

**4. Siūlomos teisinio reguliavimo nuostatos.** Patvirtinti Prevencinių priemonių įgyvendinimo, kuriomis siekiama išvengti medžiojamųjų gyvūnų daromos žalos Plungės rajono savivaldybėje, finansinės paramos teikimo tvarkos aprašą.

**5. Pateikti skaičiavimus, išlaidų sąmatas, nurodyti finansavimo šaltinius.** Nėra.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Pripažinti netekusiu galios Plungės rajono savivaldybės administracijos direktoriaus 2022 m. gegužės 9 d. įsakymą Nr. DE-480 „Dėl Prevencinių priemonių įgyvendinimo, kuriomis siekiama išvengti medžiojamųjų gyvūnų daromos žalos Plungės rajono savivaldybėje, finansinės paramos teikimo tvarkos aprašo patvirtinimo“.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Vertinimas atliktas. Pažyma pridedama.

**8. Nurodyti, kieno iniciatyva sprendimo projektas yra parengtas.** Plungės rajono savivaldybės administracijos Vietos ūkio skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas**. Patvirtintas sprendimas bus paskelbtas Teisės aktų registre ir Plungės rajono savivaldybės interneto svetainėje [www.plunge.lt](http://www.plunge.lt).

**11. Kita svarbi informacija**. Nėra.

**12.** **Numatomo teisinio reguliavimo poveikio vertinimas** (pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Įgyvendintos Lietuvos Respublikos savivaldybių aplinkos apsaugos rėmimo specialiosios programos įstatymo 2 straipsnio 2 dalies nuostatos* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Vietos ūkio skyriaus vyriausioji specialistė Roberta Jakumienė